লেখাপড়ার কৃতিত্ব অর্জন ছাড়াও আমাদের বিদ্যালয়ের ছাত্রবৃন্দ সহপাঠক্রম-সহায়ক বিভিন্ন কার্যক্রমে অংশগ্রহণ করে বিদ্যালয়ের ললাটে পরিয়ে দিয়েছে শত বিজয়ের গৌরবতিলক। এ ছাড়াও এই ঐতিহ্যবাহী বিদ্যালয়ের অবিসংবাদিত রূপকার, বিদ্যালয়ের শ্রদ্ধেয় প্রথম প্রধানশিক্ষক খান মুহম্মদ সালেক শিক্ষকতায় তাঁর কৃতিত্বের স্বীকৃতিস্বরূপ ১৯৬৭ সালে প্রেসিডেন্ট স্বর্ণপদক লাভ করেন এবং ১৯৯২ সালে একুশে পদকে ভূষিত হন। ১৯৯৯ সালে জনাব জহিরুল হক শ্রেষ্ঠ শিক্ষক হিসেবে পুরস্কৃত হন। ১৯৯৫ সালে সাবেক প্রধানশিক্ষক জনাব রশিদ উদ্দিন জাহিদ এবং ১৯৯৬ সালে সাবেক প্রধানশিক্ষক জনাব মোঃ নাসির উদ্দিন জাতীয় পর্যায়ে শ্রেষ্ঠ শিক্ষক হিসেবে পুরস্কৃত হয়েছিলেন।